«Լույսի» մասին իմացա վեց տարի առաջ: Այդ ժամանակ «Լույսը» դեռ միայն գաղափար էր: Ես մասնակցում էի բաց հանդիպման, որտեղ քննարկվում էր աշխարհի լավագույն համալսարաններում Հայաստանի և ամբողջ աշխարհի տաղանդավոր հայ ուսանողների կրթություն ստանալու հնարավորությունը: Քննարկումից շատ քիչ ժամանակ անց ստեղծվեց «Լույս» հիմնադրամը, որը մինչ օրս 300-ից ավելի հայ երիտասարդների հնարավորություն է տվել աշխարհի լավագույն կրթական կենտրոններում կրթություն ստանալու: